PRITARTA

 Rokiškio rajono savivaldybės tarybos

 2019 m. liepos 26 d. sprendimu Nr. TS-

 Priedas

**SAVIVALDYBĖS TURTO PANAUDOS SUTARTIS NR. DS-**

2019 m. liepos \_ d.

Rokiškis

 Panaudos davėjas **– Rokiškio rajono savivaldybė**, kodas 188772248, kurios registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujama administracijos direktoriaus,Andriaus Burnicko, veikiančio pagal Rokiškio rajono savivaldybės tarybos 2019 m. liepos 26 d. sprendimą Nr. TS-\_, „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ ir Panaudos gavėjas **– asociacija Kriaunų kaimo bendruomenė,** kodas 173740967, registruota buveinė Klevų g. 2, Kriaunų k., Kriaunų sen., Rokiškio r.,pagal Lietuvos Respublikos įstatymus įsteigtas ir veikiantis juridinis asmuo, atstovaujamas tarybos pirmininko Eugenijaus Driskiaus, veikiančio pagal asociacijos Kriaunų kaimo bendruomenės nuostatus, remdamiesi Rokiškio rajono savivaldybės tarybos 2019 m. liepos 26 d. sprendimu Nr. TS-\_ „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ 2 punktu, s u d a r ė  šią sutartį:

 1. Panaudos davėjas pagal šią sutartį perduoda Panaudos gavėjui, veikiančiam pagal savo nuostatus, laikinai neatlygintinai valdyti ir naudotis savivaldybei nuosavybės teise priklausantį kilnojamąjį ilgalaikį materialųjį turtą - Perkėlos plaustą – pontoninį laivą (registro Nr. LT-10460, unikalus identifikavimo kodas 0000354754, statybos metai 2014) su įranga bei vidaus degimo varikliu (YAMAHA F6AMH, registro Nr. PV-7368, unikalus identifikavimo kodas 0000354752, Variklio Nr. 68-R-300458, variklio galingumas 4,5 kW) (toliau - Turtas), kurio įsigijimo balansinė vertė – 7709,68 Eur, finansavimo šaltinis: Europos Sąjungos lėšos – 5718,38 Eur, valstybės biudžeto lėšos – 1737,07 Eur, savivaldybės biudžeto lėšos - 238,57 Eur, kitų šaltinių lėšos – 15,66 Eur, turto būklė labai gera, turtas skirtas **Panaudos gavėjo nuostatuose nurodytai veiklai bei socialinio projekto veikloms vykdyti.**

 2. Panaudos davėjas perduoda daiktą Panaudos gavėjui **iki 2024 m. liepos \_ d.**

 3. Kitos sąlygos **nėra**.

 4. Trečiųjų asmenų teisės į daiktą: **nėra.**

 5. Panaudos gavėjas moka mokestį už perduoto turto eksploatavimą ir kitus su turto išlaikymu susijusius mokesčius.

 6. Panaudos gavėjas savo lėšomis apdraudžia visam sutarties galiojimo laikui gaunamą Turtą Panaudos davėjo naudai nuo žalos, kuri gali būti padaryta dėl trečiųjų asmenų veikos, ugnies, vandens, gamtos jėgų, vagysčių, ir kitų draudžiamųjų įvykių.

 7. Nuo Turto priėmimo ir perdavimo akto pasirašymo momento iki faktiško Turto grąžinimo momento pasibaigus sutarties terminui ar nutraukus sutartį prieš terminą:

7.1. visa Turto sunaikinimo ar praradimo rizika ir atsakomybė tenka Panaudos gavėjui, išskyrus draudiminius įvykius;

7.2. visa atsakomybė už nuostolius ir žalą, padarytą aplinkai ar tretiesiems asmenims (jų turtui), eksploatuojant ar saugant Turtą tenka Panaudos gavėjui, išskyrus draudiminius įvykius.

8. Panaudos davėjas turi:

8.1. per 5 darbo dienas nuo sutarties pasirašymo dienos perduoti sutarties 1 punkte nurodytą daiktą pagal perdavimo ir priėmimo aktą;

 8.2. nepažeisdamas Panaudos gavėjo teisių, turi teisę tikrinti, ar Panaudos gavėjas naudojasi Turtu tinkamai pagal paskirtį ir sutartį;

 8.3. pasibaigus panaudos sutarties galiojimo terminui, iš panaudos gavėjo per 5 dienas nuo sutarties pasibaigimo dienos priimti jam grąžinamą Turtą pagal perdavimo-priėmimo aktą.

 9. Panaudos gavėjas turi:

 9.1. prieš priimdamas Turtą, įsitikinti, kad perduodamas Turtas yra nepažeistas, nesugadintas ir jo būklė atitinka sutartyje nurodytą būklę. Nustačius, kad Turtas neatitinka numatytų reikalavimų, panaudos gavėjas privalo atsisakyti priimti Turtą.

 9.2. naudotis Turtu pagal tiesioginę paskirtį ir sutartį, tik sprendime dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam Turtui keliamų priešgaisrinės saugos, eksploatavimo, sanitarinių ir techninių taisyklių, per visą sutarties galiojimo laiką nekeisti Turto paskirties;

 9.3. sudaryti sąlygas Panaudos davėjui kontroliuoti, ar perduotas Turtas naudojamas pagal paskirtį ir sutartį, ar Panaudos gavėjas verčiasi veikla, dėl kurios buvo perduotas savivaldybės turtas;

 9.4. gauti Panaudos davėjo rašytinį sutikimą pagerinti ar pertvarkyti Turtą nekeičiant jo paskirties;

 9.5. savo sąskaita daryti jam perduoto Turto remontą: sutarties galiojimo laikotarpiu remontuoti ar suderinus su turto savininku atlikti pagerinimų ne mažiau kaip už 1000 Eur, bei pateikti tai įrodančius dokumentus;

 9.6. atlyginti Panaudos davėjui nuostolius, jeigu perduotas Turtas neatliktus priežiūros ar einamojo remonto darbų sugedo ar buvo sugadintas;

 9.7. likus vienam mėnesiui iki sutarties termino pabaigos, raštu pranešti Panaudos davėjui apie grąžintą Turtą;

 9.8. panaudos sutarčiai pasibaigus ar ją nutraukus prieš terminą, grąžinti Turtą panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo Turto;

 9.9. panaudos sutarties pasibaigimo dieną privalo įvykdyti visus mokestinius įsipareigojimus.

 9.10. laiku ir deramai vykdyti visas Sutartyje nustatytas sąlygas ir Sutartimi prisiimtus įsipareigojimus ir atsako už jų vykdymą Lietuvos Respublikos įstatymuose ir Sutartyje nustatyta apimtimi bei tvarka.

 9.11. nenaudoti perduoto Turto Lietuvos Respublikos teisės aktais uždraustai veiklai vykdyti.

9.12. per 3 (tris) darbo dienas pranešti Panaudos davėjui, jeigu Turtas prarandamas, sunaikinamas arba sugadinamas taip, kad jo negalima eksploatuoti.

10. Panaudos gavėjo lėšos, panaudotos Turtui pagerinti ar remontuoti, neatlyginamos.

 11. Panaudos gavėjas negali jam perduoto savivaldybės Turto išnuomoti, įkeisti, užstatyti ar kitaip perduoti naudotis tretiesiems asmenims, juo nelaiduoti, negarantuoti, bei imtis visų priemonių, kad nebūtų apribotos Panaudos davėjo teisės į Turtą.

 12. Panaudos gavėjas privalo nedelsiant pranešti apie sprendimą pertvarkyti, likviduoti ar reorganizuoti panaudos gavėją.

 13. Teisę nutraukti panaudos sutartį prieš terminą turi:

 13.1. Panaudos davėjas:

 13.1.1. jeigu panaudos gavėjas nesiverčia veikla, dėl kurios buvo perduotas savivaldybės turtas, ar šį turtą naudoja ne pagal paskirtį;

 13.1.2. jeigu panaudos gavėjas nevykdo duoto įsipareigojimo savo lėšomis atlikti jam perduoto turto remontą;

 13.1.3. kitais Lietuvos Respublikos civiliniame kodekse numatytais pagrindais.

 13.2. Panaudos gavėjas:

 13.2.1. Lietuvos Respublikos civiliniame kodekse numatytais pagrindais.

 14. Panaudos sutartis gali būti nutraukta šalių susitarimu.

 15. Apie numatomą panaudos sutarties nutraukimą prieš terminą turi įspėti viena šalis kitą šalį ne vėliau kaip prieš vieną mėnesį.

 16. Ši sutartis sudaryta lietuvių kalba, 2 egzemplioriais, turinčiais vienodą juridinę galią, po vieną panaudos davėjui ir panaudos gavėjui.

 17. Sudarant, vykdant ir keičiant Sutartį bei taikant atsakomybę, Sutarties Šalys visais atvejais laikosi Lietuvos Respublikos įstatymų ir kitų teisės aktų.

PRIDEDAMA. Rokiškio rajono savivaldybės tarybos 2019 m. liepos 26 d. sprendimo Nr. TS-\_ „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ kopija, 1 lapas.

Sutarties šalių rekvizitai:

|  |  |
| --- | --- |
| **Panaudos davėjas** | **Panaudos gavėjas** |
| **Rokiškio rajono savivaldybė** | **Asociacija Kriaunų kaimo bendruomenė** |
| Respublikos g. 94, LT-42136, Rokiškis | Klevų g. 2, Kriaunų k., Kriaunų sen., Rokiškio raj.  |
| Kodas 188772248 | Kodas 173740967 |
| Tel. (8 458) 71 442 | Tel. 8 611 94 355 |
| Faks. (8 458) 71 420  |  |
| El. paštas savivaldybe@post.rokiskis.lt  | El. paštas eugenijus.driskius@gmail.com  |
| Administracijos direktorius | Tarybos pirmininkas |
| Andrius Burnickas | Eugenijus Driskius |
|  |  |
| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_ |
|  A.V. |  A.V. |